title: Jakez Perrot
text: Jakez Perrot (27 a viz Du 1804 - 13 a viz Genver 1877) a oa ur beleg eus Bro-Leon hag en deus skrivet meur a dra e brezhoneg.
  
  Ganet e voe e Sant-Pabu e 1804 hag anvet da gure e Rekourañs e 1829, bloavezh e velegiezh. E 1837 e voe anvet da berson Plougonvelen, e 1849 da berson Porspoder hag e 1855 da berson Taole. Eno e varvas e 1877.
  
  Degemeret e oa bet Jakez Perrot da varzh gant Kervarker a oa e penn  Breuriez Breiz , ha dezhañ an anv barzh Barzh Taole. Skridoù relijiel hag un nebeud barzhonegoù a skrivas Jakez Perrot. Brudet eo dreist-holl dre m'en deus adembannet Buhez ar Sent an aotrou Marigo, kempennet gantañ. Embannadur kentañ Buhez ar Sent kempennet gant J. Perrot a voe graet e 1846 ha meur a adembannadur a voe war-lerc'h. El levr-se e kaver "buhez meur a sant a Vreizh pere n'edont ket el levrioù Buhez ar Sent moullet a-raok", evel Goulven, Gouenoù pe Jaoua.
  
  Troidigezh 
   Buez santez Germena Cousin, guerc'hez ha mesaerez (diwar Vie de sainte Germaine Cousin, vierge et bergère, 1868), J. Haslé, 1869
  
  Notenn 
  
  Skrivagnerien vrezhonek an XIXvet kantved
  Beleien Breizh
  Buhez ar Sent
  Ganedigezhioù 1804
  Marvioù 1877
  Troourien vrezhonek